on asutatud 1922.a. sügissemestril (registreeritud 22. sept. 1922) 13 Ühendusest välja astunud liikme ning nende 3 mõtteosalise poolt. Raimla asutajad ei pea Ühendusest lahkumise põhjuseks mitte nii­palju maailmavaatelisi lahkhelisid, kui just isiklikke arusaamatusi ja kokkukõla puudumist seltsi kasvatuslikes küsimustes. Sellele vasta­valt Raimla ongi püüdnud  algpäevist peale osutada erilist tähele­panu oma liikmete kasvatuslikule küljele, selle kõrval aga on liik­meilt nõutud intensiivset akadeemilist tööd omal erialal, hoolitsemist oma maailmavaate kujundamise eest, rahvuslikku meelsust ja jõu­kohast osavõttu rahvuskultuurilistest ja rahvaelu avaldustest. Kasva­tustöö juhtimistöö eest hoolitseb kaks vanameest. Seltskondliku ja üldse välise kasvatuse ülesandeid täidab "korra- ja kombevanamees". Teine vanamees - "vaimuvanamees" hoolitseb seltsi vaimse elu eest,  õhutab noorliikmeid akadeemilisele ja eneseharimise tööle, nõustab neid jne.